**Ministru kabineta rīkojuma projekta**

## **„Par valsts** **sabiedrības ar ierobežotu atbildību „Latvijas Nacionālā opera” statūtu apstiprināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par valsts sabiedrības ar ierobežotu atbildību „Latvijas Nacionālā opera” statūtu apstiprināšanu” (turpmāk – Projekts) sagatavots, pamatojoties uz Latvijas Nacionālās operas likuma 2.panta trešā daļa, kas nosaka, ka valsts sabiedrības ar ierobežotu atbildību „Latvijas Nacionālā opera” statūtus apstiprina, kā arī grozījumus tajos izdara Ministru kabinets. |
| 2. | Pašreizējā situācija un problēmas | 2013.gada 1.martā spēkā stājās likums „Grozījumi [Latvijas Nacionālās operas likumā](http://www.likumi.lv/doc.php?id=63108)” (Latvijas Vēstnesis, 2013, 31.nr.). Grozījumi Latvijas Nacionālās operas likumā veikti, pamatojoties uz Ministru kabineta 2012.gada 3.jūlija sēdes protokollēmuma (Nr.37 42.§) „Informatīvais ziņojums "Par valsts sabiedrības ar ierobežotu atbildību "Latvijas Nacionālā opera" turpmākās darbības stratēģiju un priekšlikumiem finansiālās darbības uzlabošanai”” 5.punktā doto uzdevumu izstrādāt grozījumus normatīvajos aktos, lai paplašinātu valsts sabiedrības ar ierobežotu atbildību „Latvijas Nacionālā opera” valdes sastāvu.  Latvijas Nacionālās operas likuma 7.pants nosaka, ka turpmāk valsts sabiedrības ar ierobežotu atbildību „Latvijas Nacionālā opera” valdes sastāvā būs trīs valdes locekļi un tās darbu vadīs valdes priekšsēdētājs, kuru no valdes locekļu vidus ieceļ kultūras ministrs. Sakarā ar valdes sastāva paplašināšanu Latvijas Nacionālās operas likumā veikti atbilstoši grozījumi, papildinot Latvijas Nacionālās operas likumu ar 7.1 pantu, kurā noteikta valsts sabiedrības ar ierobežotu atbildību „Latvijas Nacionālā opera” valdes kompetence, un 7.2 pantu, kurā noteikta valsts sabiedrības ar ierobežotu atbildību „Latvijas Nacionālā opera” valdes pārstāvības tiesības un lēmumu pieņemšana.  Ņemot vērā iepriekš minēto, Latvijas Nacionālās operas likuma Pārejas noteikumu 8.punkts uzdod ne vēlāk kā līdz 2013.gada 31.maijam Kultūras ministrijai iesniegt komercreģistra iestādei valsts sabiedrības ar ierobežotu atbildību „Latvijas Nacionālā opera” statūtus, kas izstrādāti, ievērojot likumu „Grozījumi [Latvijas Nacionālās operas likumā](http://www.likumi.lv/doc.php?id=63108)”, kuri stājās spēkā 2013.gada 1.martā.  Latvijas Nacionālās operas likuma 2.panta trešā daļa nosaka, ka Nacionālās operas statūtus apstiprina, kā arī grozījumus tajos izdara Ministru kabinets. Uz doto brīdi valsts sabiedrības ar ierobežotu atbildību „Latvijas Nacionālā opera” statūti ir apstiprināti ar Ministru kabineta 2008.gada 23.decembra rīkojumu Nr.873 „**Par valsts pārvaldes iestādes „Latvijas Nacionālā opera” pārveidi”. Ņemot vērā veicamo grozījumu apjomu, Projekts** paredz apstiprināt valsts sabiedrības ar ierobežotu atbildību „Latvijas Nacionālā opera” statūtus jaunā redakcijā un atzīt par spēku zaudējušu Ministru kabineta 2008.gada 23.decembra rīkojumu Nr.873 „**Par valsts pārvaldes iestādes „Latvijas Nacionālā opera” pārveidi”. Skaidrības un pārskatāmības labad** valsts sabiedrības ar ierobežotu atbildību „Latvijas Nacionālā opera” statūtu projekta **III.nodaļā „Valde” ietvertas arī atsevišķas Latvijas Nacionālas operas likuma normas.** |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | **Projekts** paredz, pamatojoties uz Latvijas Nacionālās operas likuma 2.panta trešo daļu, apstiprināt valsts sabiedrības ar ierobežotu atbildību „Latvijas Nacionālā opera” statūtus. |
| 5. | Projekta izstrādē iesaistītās institūcijas | Kultūras ministrija un valsts sabiedrība ar ierobežotu atbildību „Latvijas Nacionālā opera”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

*Anotācijas II, III, IV, V un VI sadaļa – Projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Kultūras ministrija un valsts sabiedrība ar ierobežotu atbildību „Latvijas Nacionālā opera”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre                                                                 Ž.Jaunzeme – Grende

Vīza: Valsts sekretārs G.Puķītis

2013.04.25. 12:20

579

J.Šumeiko

Tālr.67330269, fakss: 67330293

[Juris.Sumeiko@km.gov.lv](mailto:Juris.Sumeiko@km.gov.lv)